  Григорий Фомин Майя Бывальцева Россилэн азьмуртэз Владимир Путин ньыль полэс олимпи чемпионкаез, СССР-ысь спортъя дано мастерез, Россиысь дано тренерез Галина Кулаковаез 80 арес тырмонэныз ӟечкылаз. Телеграммалэн текстэз Кремльлэн сайтаз поттэмын. « Тӥ зэмос легенда, кунысьтымы куасэн бызьылонъя школалэн данъяськонэз. Тӥляд улон сюресады трос яркыт азинсконъёсты, олимпи триумфъёсты, бадӟым калыккуспо ӵошатсконъёсын вормонъёсты, соосты талантты, ужаны быгатэмды но юн сямдылы луыса басьтӥды. Со азинсконъёсты туала спортсменъёслы адӟем карымон луо , егитъёслы физкультураен мыло-кыдо вырыны, тазалыко улон нуыны мылкыд сёто » Владимир Путин, Россилэн азьмуртэз Азьмурт Галина Алексеевналы шудо-буро улон но ваньзэ ӟечсэ сӥзиз. Тодэ вайытом, нимо-дано куасэн бызьылӥсьлхэн вордскем нуналаз, 29-тӥ оштолэзе, Ижкарын Олимпи нунал (0+) ортче. Шулдыръяськонэ Россиысь куасэн бызьылӥсь тодмо спортсменъёс пыриськозы.    Тегъёс: Удмуртия ВладимирПутин ГалинаКулакова Мерлык  